**- สำเนาคู่ฉบับ -**



# ที่ มท ๐๘๐๘.๒/ กรมส่งเสริมการปกครองท้องถิ่น

#  ถนนนครราชสีมา เขตดุสิต กทม. ๑๐๓๐๐

#  มกราคม 2567

เรื่อง การโอนเงินจัดสรรงบประมาณรายจ่ายประจำปีงบประมาณ พ.ศ. 2567 ตามหลักเกณฑ์และเงื่อนไข
การใช้งบประมาณรายจ่ายประจำปีงบประมาณ พ.ศ. 2566 ไปพลางก่อน งบเงินอุดหนุน เงินอุดหนุนทั่วไป
เงินอุดหนุนสำหรับสนับสนุนศูนย์พัฒนาเด็กเล็ก ไตรมาสที่ 2 (เดือนมกราคม – มีนาคม 2567)

เรียน ผู้ว่าราชการจังหวัด

# อ้างถึง 1. หนังสือกระทรวงมหาดไทย ด่วนที่สุด ที่ มท 0808.2/ว 5147 ลงวันที่ 9 มิถุนายน 2566

๒. หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 3711 ลงวันที่ 11 กันยายน 2566 3. หนังสือกรมส่งเสริมการปกครองท้องถิ่น ด่วนที่สุด ที่ มท 0809.4/ว 5378 ลงวันที่ 27 ธันวาคม 2566

# สิ่งที่ส่งมาด้วย แบบรายละเอียดประกอบการโอนเงินจัดสรรงบประมาณ จำนวน ๑ ชุด

 ตามที่ กระทรวงมหาดไทยได้แจ้งแนวทางปฏิบัติการจัดทำงบประมาณรายจ่ายประจำปี พ.ศ. 2567 ขององค์กรปกครองส่วนท้องถิ่น และกรมส่งเสริมการปกครองท้องถิ่นได้แจ้งหลักเกณฑ์และเงื่อนไขการใช้งบประมาณรายจ่ายประจำปีงบประมาณ พ.ศ. 2566 ไปพลางก่อน และวิธีปฏิบัติตามหลักเกณฑ์และเงื่อนไขการใช้งบประมาณรายจ่ายประจำปีงบประมาณ พ.ศ. 2566 ไปพลางก่อน รวมทั้งแจ้งการจัดสรรงบประมาณ งบเงินอุดหนุน เงินอุดหนุนทั่วไป
เงินอุดหนุนสำหรับสนับสนุนศูนย์พัฒนาเด็กเล็ก (เงินเดือน ค่าตอบแทน เงินเพิ่มค่าครองชีพชั่วคราวและสวัสดิการ สำหรับข้าราชการครูผู้ดูแลเด็ก พนักงานจ้างผู้ดูแลเด็ก) มายังจังหวัดเพื่อทราบและถือปฏิบัติ นั้น

 กรมส่งเสริมการปกครองท้องถิ่นได้โอนเงินจัดสรรงบประมาณรายจ่ายประจำปีงบประมาณ พ.ศ. 2567 ตามหลักเกณฑ์และเงื่อนไขการใช้งบประมาณรายจ่ายประจำปีงบประมาณ พ.ศ. 2566 ไปพลางก่อน แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น ผลผลิตจัดสรรเงินอุดหนุนให้แก่องค์กรปกครองส่วนท้องถิ่น งบเงินอุดหนุน เงินอุดหนุนทั่วไป เงินอุดหนุนสำหรับสนับสนุนศูนย์พัฒนาเด็กเล็ก (เงินเดือน ค่าตอบแทน เงินเพิ่มค่าครองชีพชั่วคราวและสวัสดิการ สำหรับข้าราชการครูผู้ดูแลเด็ก พนักงานจ้างผู้ดูแลเด็ก) ไตรมาสที่ 2 (เดือนมกราคม – มีนาคม 2567) รหัสงบประมาณ 15008370001704100016 รหัสแหล่งของเงิน 6711410 รหัสกิจกรรมหลัก 15008660030400000 โดยโอนเงินผ่านทางระบบ e - LAAS เชื่อมโยงเข้าสู่ระบบ New GFMIS Thai เข้าบัญชีองค์กรปกครองส่วนท้องถิ่น รายละเอียดปรากฏตามสิ่งที่ส่งมาด้วย และขอความร่วมมือจังหวัดแจ้งการโอนเงินจัดสรรให้องค์กรปกครองส่วนท้องถิ่นทราบ โดยให้ถือปฏิบัติตามหนังสือที่อ้างถึง

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

รอง อสถ. ................................

ผอ.สน.คท. ..............................

ผอ.กง.จง. ................................

หน.กง.พง. ...............................

หน.ฝ.จส. ................................

จนท. .......................................

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร ๐-๒๒๔๑-๙๐๔๓, ๐-๒๒๔๑-9040, ๐-๒๒๔๑-๙๐๐๐ ต่อ ๑๕40

ไปรษณีย์อิเล็กทรอนิกส์ saraban@dla.go.th

ผู้ประสานงาน : น.ส.อุไร ภาควิชัย โทร. 06 5716 7607